
Obec Janíky (ďalej len „obec") na základe 6 ods. 1 zákona SNR č. 369/1990 Zb. obecnom zriadení v znení neskorších predpisov a zákona č. 443/2010 Z. z. o dotáciách na rozvoj bývania a o sociálnom bývaní vydáva nasledovné Všeobecné záväzné nariadenie (ďalej len „VZN?).

                                                                Článok 1
                                                       Úvodné ustanovenia

1) Toto VZN upravuje podmienky evidencie žiadostí o pridelenie bytu, prideľovanie bytov, výšku nájomného, obsah nájomnej zmluvy a všetky ďalšie právne vzťahy podľa    príslušných ustanovení Občianskeho zákonníka vyplývajúce z nájmu bytov, ktoré boli postavené s použitím verejných prostriedkov na účely podpory sociálneho bývania (ďalej len „nájomné byty“).
2) Nájomné byty špecifikované týmto VZN sú vo vlastníctve obce s tým, že tieto byty sa nemôžu previesť do osobného vlastníctva najmenej po dobu 30 rokov od ich nadobudnutia, ak to platná legislatíva neumožní inak.
3) Obec je prenajímateľom a zároveň zabezpečuje správu bytových domov a rieši všetky      právne vzťahy vyplývajúce z nájmu bytov.
4) Obec tvorí fond prevádzky, údržby a opráv ročne minimálne vo výške 0,5 % nákladov  
na obstaranie bytu.


                                                             Článok 2
                                   Žiadosti o pridelenie nájomného bytu

1)  Informácie súvisiace s prideľovaním nájomných bytov poskytuje Obecný úrad v Janíkoch ( ďalej len „obecný úrad).
2) Na základe žiadosti záujemcov o pridelenie nájomného bytu, ktorú možno podať buď osobne v podateľni obecného úradu, alebo zaslať poštou na adresu obce obecný úrad poskytne formulár žiadosti o pridelenie nájomného bytu.
3) Obecný úrad následne skontroluje
a) správnosť a úplnosť podanej žiadosti
b) dodanie požadovaných dokladov
4) Obecný úrad po kontrole podľa predchádzajúceho bodu vytvorí zoznam žiadateľov,                   ktorí  spĺňajú podmienky uvedené v článku č. 3 ods. 1 tohto VZN.
5) Žiadosti o pridelenie bytu sa evidujú počas 2 rokov od ich zaevidovania. Po uplynutí 
2 rokov obecný úrad vyzve žiadateľa, aby svoju žiadosť doplnil o aktuálne údaje. Ak žiadateľ nedoručí obecnému úradu požadované údaje, jeho žiadosť sa vyradí z evidencie žiadostí, o čom ho obecný úrad písomne vyrozumie.

                                                               Článok 3
                        Kritériá a postup na zaradenie do zoznamu žiadateľov


1) Žiadateľ o nájomný byt bude zaradený do zoznamu žiadateľov len v prípade, ak spĺňa    nasledovné podmienky:
a) je fyzická osoba, ktorej mesačný príjem spolu s mesačným príjmom ostatných osôb  žijúcich v byte je najviac vo výške trojnásobku životného minima,
b) je fyzická osoba, ktorej mesačný príjem spolu s mesačným príjmom ostatných osôb žijúcich v byte je najviac vo výške päťnásobku životného minima, ak
1. členom tejto domácnosti je osoba s ťažkým zdravotným postihnutím,
2. ide o osamelého rodiča s nezaopatreným dieťaťom,
3.  aspoň jedna z osôb žijúcich v byte zabezpečuje zdravotnú starostlivosť, sociálne a ďalšie služby vo verejnom záujme, vzdelávanie, kultúru alebo ochranu obyvateľov obce, 
c) osoba, ktorá žije v byte sama a ktorej mesačný príjem je najviac vo výške  štvornásobku životného minima 
d) osoba, ktorá nepresiahla vek 30 rokov a
1. ktorej sa skončilo poskytovanie starostlivosti v zariadení na základe  
 rozhodnutia súdu o neodkladnom opatrení, výchovnom opatrení alebo ústavnej starostlivosti, 
2.  ktorej zanikla náhradná osobná starostlivosť, pestúnska starostlivosť alebo osobná starostlivosť poručníka podľa osobitného predpisu, alebo
3. ktorá bola zverená do starostlivosti inej fyzickej osoby ako rodiča na základe neodkladného opatrenia a pred dovršením jej plnoletosti bol podaný návrh na zverenie tejto osoby do náhradnej osobnej starostlivosti, pestúnskej starostlivosti alebo na ustanovenie poručníka tejto osobe podľa osobitného predpisu, 
      e)   osoba, ktorej sa poskytuje bytová náhrada za byt vydaný podľa osobitného  
             predpisu,
      f)    osoba, ktorej sa poskytuje bývanie z dôvodov hodných osobitného zreteľa.
2)   Pri zisťovaní príjmov podľa odseku 1 obecný úrad postupuje podľa zákona č. 601/2003 Z. o životnom minime v znení neskorších predpisov, pričom
3)   Mesačný príjem oprávnenej fyzickej osoby a ostatných osôb žijúcich v byte podľa odseku 1 sa vypočíta z príjmu za kalendárny rok predchádzajúci roku, v ktorom vznikol nájom bytu, ako podiel tohto príjmu a príslušného počtu mesiacov, počas ktorých sa príjem poberal.
4)   Životné minimum podľa odseku 1 sa vypočíta ako súčet súm životného minima pre plnoletú fyzickú osobu podľa osobitného predpisu za každú plnoletú fyzickú osobu, ktorá žije v byte a súm životného minima pre nezaopatrené dieťa podľa osobitného predpisu za každé zaopatrené neplnoleté dieťa a nezaopatrené dieťa, ktoré žije v byte. Pri výpočte sa vychádza zo súm životného minima platných k 31. decembru kalendárneho roka predchádzajúceho roku, v ktorom vznikol nájom bytu.
5)   Podmienky ustanovené v odseku 1 sa posudzujú pri uzavieraní nájomnej zmluvy a na zmeny podmienok počas platnosti nájomnej zmluvy sa neprihliada.
6)   Okruhom oprávnených fyzických osôb, ktorým sa poskytuje bývanie z dôvodov hodných osobitného zreteľa na základe § 22 ods. 7 zákona č. 443/2010 v platnom znení je osoba, ktorá nepatrí do tzv. nízkopríjmovej kategórie, ale bola postihnutá živelnou pohromou, haváriou alebo inou podobnou udalosťou, spôsobenou nezávisle od jej konania, alebo osoba vo verejnom záujme obce (najmä osoba potrebná pre verejnoprospešné účely v oblasti školstva, zdravotníctva a sociálnych vecí). Dôvody hodné osobitného zreteľa podľa prvej vety musia byť nesporne a hodnoverne preukázané a zdôvodnené. Takto je možné prenajať najviac 20% z počtu podporených nájomných bytov. Pre posúdenie podmienky pridelenia bytu podľa tohto bodu a postup prideľovania sa použije úprava čl. 4 tohto nariadenia obdobne.


                                                         Článok 4
                              Postup pri prideľovaní nájomných bytov


1) O prideľovaní obecných nájomných bytov rozhoduje obecné zastupiteľstvo v Janíkoch.  
2)  V prípade prideľovania nájomného bytu obecné zastupiteľstvo  na základe posúdenia kritérií uvedených v odseku 3 vyberie zo zoznamu žiadateľov nového nájomcu.
3) Obecné zastupiteľstvo pri výbere nového nájomcu
 a) uprednostní žiadateľov,
   ktorí v čase podania žiadosti mali v obci minimálne 1 rok trvalý pobyt,
  zohľadní sociálne podmienky žiadateľov a ich súčasné bytové podmienky, a to v  poradí:
   1. rodina s nezaopatrenými deťmi,
   2. samostatne žijúci rodičia s nezaopatrenými deťmi,
   3. mladé rodiny bez detí,
   4. ostatní občania.
4) V prípade, ak zastupiteľstvo po posúdení jednotlivých žiadateľov zistí, že dvaja alebo viacerí žiadatelia spĺňajú rovnako stanovené kritériá na pridelenie nájomného bytu, môže o víťazovi rozhodnúť losovaním.
5) Nájomný byt nie je možné prideliť žiadateľovi, ak obec voči nemu alebo voči členovi
jeho rodiny eviduje pohľadávku po lehote splatnosti.

                                                   



                                                      Článok 5
                                              Výška nájomného


1)  Za užívanie nájomného bytu v bytovom dome je nájomca povinný platiť nájomné a cenu služieb poskytovaných s užívaním bytu v lehotách a spôsobom dohodnutým v nájomnej zmluve.
2) Cena mesačného nájmu v nájomnej zmluve vyplýva z ceny ročného nájmu bytu.
3) Cenu ročného nájmu bytu obec určí v zmysle § 1 a § 2 Vyhlášky Ministerstva dopravy
Slovenskej republiky č. 281/2024 Z. z. o regulácii cien nájmu bytov vo verejnom sektore (ďalej len ako „Vyhláška“).
4) Cena mesačného nájmu bytu dohodnutá v nájomnej zmluve uzavretej medzi obcou
a nájomcom pred účinnosťou tohto nariadenia sa ku dňu 01.09.2025 zvyšuje na sumu podľa ods. 2 a 3 tohto ustanovenia, medziročne najviac o 20% v zmysle § 4 Vyhlášky.
5) K zmene výšky mesačného nájmu formou dodatku existujúcej zmluvy v zmysle ods. 4 je oprávnená obec v zastúpení starostom obce bez potreby predchádzajúceho súhlasu obecného zastupiteľstva.
6) Nepristúpenie k dodatku v zmysle ods. 5 zo strany nájomcu bude považované za závažné porušenie nájomnej zmluvy.


                                                            Článok 6
            Zásady správy nájomných bytov a uzatváranie nájomných zmlúv


    1)   Nájomné byty v bytovom dome je možné užívať len na základe nájomného vzťahu.
    2)  Obec ako prenajímateľ bytu uzatvorí s nájomcom nájomnú zmluvu v zmysle 685 a nasl.
        Občianskeho zákonníka.
    3)  Nájomná zmluva musí mať písomnú formu a musí obsahovať najmä
a) začiatok nájmu,
b) dobu nájmu,
c) výšku mesačného nájomného,
d) podmienky opakovaného uzavretia nájomnej zmluvy,
e) výšku úhrady za plnenia spojené s užívaním nájomného bytu alebo spôsob ich výpočtu,
f) opis stavu nájomného bytu a opis príslušenstva nájomného bytu,
g) podmienky na zachovanie pôvodného stavu a vybavenia nájomného bytu,
h) skončenie nájmu,
i) spôsob a lehotu vysporiadania finančnej zábezpeky,
j)  zoznam osôb tvoriacich domácnosť nájomcu,
k) vyhlásenie nájomcu, že nájomný byt alebo jeho časť nie je oprávnený prenechať do podnájmu tretej osobe.
4)  Doba nájmu dohodnutá v nájomnej zmluve môže byť najviac tri roky okrem prípadov   uvedených v 12 ods. 2 zákona č. 443/2010 Z. z.
5)   V nájomnej zmluve sa upraví právo nájomcu na opakované uzatvorenie zmluvy o nájme nájomného bytu pri dodržaní podmienok uvedených v nájomnej zmluve a v tomto VZN.
      6)   O možnosti opakovaného uzavretia nájomnej zmluvy obec informuje nájomcu, a to 
           minimálne tri mesiace pred dohodnutým termínom skončenia nájmu nájomného bytu.
7) Pri opakovanom uzavretí nájomnej zmluvy podľa odseku 5 môže obec uzavrieť                 nájomnú zmluvu a s fyzickou osobou, ktorej mesačný príjem spolu s mesačným  príjmom ostatných osôb žijúcich v byte k 31. decembru kalendárneho roka predchádzajúceho roku opakovaného prenájmu nájomného bytu
a) nie je vyšší ako štvornásobok životného minima oprávnenej osoby podľa článku  3 ods. 1  písm. a) VZN,  
b) nie je vyšší ako päťnásobok životného minima domácnosti oprávnenej osoby podľa článku 3 ods. 1 písm. b) a c) VZN.
8) V nájomných bytoch nemožno realizovať prechod nájmu v zmysle 706 Občianskeho
zákonníka.
9) Nájomca je povinný nahlásiť obci bezodkladne akúkoľvek zmenu počtu tých osôb v
nájomnom byte, ktoré mali pri posudzovaní žiadosti vplyv na pridelenie nájomného bytu.
10)   K termínu ukončenia nájmu je nájomca povinný byt uvoľniť a odovzdať ho v stave  primeranom dobe užívania, pričom nesie zodpovednosť za spôsobené škody.


                                                      Článok 7
                                            Finančná zábezpeka


    1)    Súčasťou nájomnej zmluvy je aj dohoda o finančnej zábezpeke . Podľa tejto dohody je   nájomca povinný v lehote 30 dní pred podpísaním nájomnej zmluvy zložiť obci na osobitný účet finančnú zábezpeku maximálne vo výške šesťmesačného maximálneho nájmu.
  2)  Finančnú zábezpeku obec zúčtuje a vyplatí nájomcovi najneskôr do 30 dní po skončení nájmu. 
 3)  Ak obec použije finančnú zábezpeku na úhrady do 30 dní upozorní nájomcu na čerpanie z finančnej zábezpeky a vyzve nájomcu  do 30 dní od čerpania na doplnenie.
                                             

                                                  Článok 8
                                           Zánik nájmu bytu

1)   Nájomná zmluva zaniká
      a) uplynutím doby nájmu, ak nebola táto doba podľa tohto VZN predĺžená,
      b) písomnou dohodou medzi obcou a nájomcom,
      c) písomnou výpoveďou nájomcu alebo písomnou výpoveďou obce.
2)   Na návrh starostu obce sa nájomná zmluva môže vypovedať, ak
      a) nájomca nespĺňa podmienky podľa tohto VZN,
      b) nájomca hrubo porušuje svoje povinnosti vyplývajúce z nájmu bytu, a to keď
         1. neplatí včas nájomné alebo úhradu za plnenia poskytované s užívaním nájomného
         bytu za čas dlhší ako tri mesiace,
        2. prenechá nájomný byt alebo jeho časť do užívania inej osobe bez predchádzajúceho
        súhlasu obce,
     c) nájomca alebo osoby, ktoré s ním bývajú v spoločnej domácnosti, poškodzujú nájomný
        byt a jeho príslušenstvo, spoločné priestory a spoločné zariadenie v dome,
    d) využíva prenajatý byt bez súhlasu obce na iný účel ako na bývanie,
    e) nájomca alebo osoby, ktoré s ním bývajú v spoločnej domácnosti, sústavne rušia pokojné
      bývanie ostatných nájomníkov, ohrozuje bezpečnosť alebo porušuje dobré mravy v dome,
    f) ubytuje v nájomnom byte bez predchádzajúceho písomného súhlasu obce iné osoby,
    g) porušuje domový poriadok.
3)   Nájom bytu sa skončí aj uplynutím výpovednej doby, ktorá je dva mesiace, a začína plynúť od 1. dňa mesiaca nasledujúceho po doručení výpovede.
4)   Nájomca nájomného bytu nemá pri skončení nájmu uplynutím doby nájmu a ani pri
    skončení nájmu z akéhokoľvek dôvodu nárok na pridelenie náhradného bytu


                                                        Článok 9
                                           Záverečné ustanovenia

1)   Obec Janíky pri uzatváraní zmlúv na všetky nájomné byty, na obstaranie ktorých
bola poskytnutá dotácia podľa právnych predpisov platných do 31.12.2010, bude po schválení
tohto VZN postupovať podľa zákona č. 443/2010 Z. z..
2)    Prípadné problémové a sporné záležitosti sa budú riešia podľa príslušných ustanovení zákona č. 443/2010 Z. z. o dotáciách na rozvoj bývania o sociálnom bývaní, resp. Občianskeho zákonníka, platných právnych predpisov, podmienok zmlúv uzavretých pri poskytnutí verejných prostriedkov obci na účely podpory sociálneho bývania, platného VZN a obsahu uzavretých nájomných zmlúv a pod.
3)  Na tomto VZN sa uznieslo Obecné zastupiteľstvo v Janíkoch dňa  01.07.2025 uznesením č. 88/2025
4) Toto VZN nadobudlo účinnosť dňa 01.08.2025
5) Dňom nadobudnutia účinnosti tohto VZN sa zrušuje  Všeobecne záväzného nariadenia 
   č. 1/2025 zo dňa 15.04.2025  o podmienkach prenajímania nájomných bytov v bytových
   domoch postavených z verejných finančných prostriedkov na účel podpory sociálneho   
    bývania
6) Zmeny a doplnky tohto VZN schvaľuje Obecné zastupiteľstvo v Janíkoch


.

         
                                                                                                 Lajos Berner
                                                                                                 starosta obce
